บอร์ดทีโอทีเปลี่ยนรถหนีนักข่าว
บอร์ด ทีโอที สลับรถประจำตำแหน่ง เพื่อหลบนักข่าว ระบุไม่ต้องการตอบคำถามทุกเรื่อง
26 ก.พ. 2553

บอร์ด ทีโอที สลับรถประจำตำแหน่ง เพื่อหลบนักข่าว ระบุไม่ต้องการตอบคำถามทุกเรื่อง
รายงานข่าวจากบริษัท ทีโอที เปิดเผยว่า นายธีรวุฒิ บุญยโสภณ ประธานคณะกรรมการ (บอร์ด) ได้หลบหนีผู้สื่อข่าวที่ไปรอสัมภาษณ์โดยใช้วิธีสลับรถประจำตำแหน่ง เพื่อไม่ให้สัมภาษณ์นักข่าว รวมทั้งคณะกรรมการท่านอื่นๆ ด้วย 
ทั้งนี้ เนื่องจากบอร์ดทีโอทีไม่ต้องการตอบคำถามในทุกเรื่อง ไม่ว่าจะเป็นเรื่องที่ทีโอทีเกี่ยวข้องกับคดียึดทรัพย์ 7.6 หมื่นล้านบาท และ กรณีที่ นายวิเชียร นาคสีนวล รองกรรมการผู้จัดการใหญ่ คนปัจจุบันถูกป.ป.ช. ชี้มูลความผิดเรื่องแก้สัญญาการจัดพิมพ์สมุดหน้าเหลือง เอื้อประโยชน์ให้กับ บริษัท ชินวัตร ไดเร็กทอรี่ เครือ ชิน คอร์ปอเรชั่น